open-index/open-wikipedia-markdown huggingface dataset:
Міхаіл Васілевіч Радзіеўскі

**Міхаіл Васілевіч Радзіе́ўскі** (нар. ) — вучоны-эканаміст, доктар эканамічных навук (1990), прафесар (2000).

## Біяграфія 
Нарадзіўся ў вёсцы Гярбелевічы (зараз у Дзятлаўскім раёне Гродзенскай вобласці Беларусі). У 1957 годзе скончыў Львоўскі політэхнічны інстытут. Абараніў кандыдацкую дысертацыю ў 1964 годзе. У 1964—1966 гадах працаваў старшым навуковым супрацоўнікам у Цэнтральным навукова-даследчым і праектна-тэхналагічным інстытуце тэхнікі кіравання. У 1966—1981 гадах у Беларускім дзяржаўным інстытуце народнай гаспадаркі, дацэнт кафедры «Арганізацыя і планаванне прамысловых прадпрыемстваў». У 1981—1990 гадах старшы навуковы супрацоўнік сектара эканомікі машынабудавання Навукова-даследчага эканамічнага інстытута Міністэрства эканомікі БССР, у 1990—1994 гадах — загадчык сектара. З 1994 года М. В. Радзіеўскі ў Беларускім нацыянальным тэхнічным універсітэце, прафесар кафедры эканомікі і кіравання навуковымі даследаваннямі, праектаваннем і вытворчасцю.

Правадзейны член Міжнароднай акадэміі тэорыі і практыкі арганізацыі вытворчасці з 1998 года, эксперт і вучоны сакратар экспертнага савета Вышэйшай атэстацыйнай камісіі Рэспублікі Беларусь па эканоміцы з 1995 года.

## Навуковая дзейнасць 
Асноўныя навуковыя працы па планаванні і бізнес-планаванні на прамысловых прадпрыемствах, аператыўным кіраванні вытворчасцю, развіццю інавацыйных тэхналогій, маркетынгу ў сістэме кіравання прадпрыемствамі. Аўтар больш за 75 артыкулаў і тэзісаў дакладаў, 3 манаграфій і 11 вучэбных дапаможнікаў. Кіраваў падрыхтоўкай 2 кандыдацкіх дысертацый.

Сярод апублікаванага:
* Планирование и учёт незавершенного производства. — Мн., 1971;
* Планирование на промышленном предприятии в условиях АСУ. — Мн., 1974;
* Оперативное управление промышленным производством. — Мн., 1985;
* Развитие арендного подряда на машиностроительных предприятиях. — Мн., 1990 (разам з С. М. Танковіч)
* Организация производства: инновационная стратегия устойчивого развития предприятия. — Мн.: Управленец, 2006.

## Літаратура 
* 

## Спасылкі 
* Беларусь у асобах і падзеях. Радзіеўскі Міхаіл Васільевіч. // Нацыянальная бібліятэка Беларусі
* Радиевский Михаил Васильевич // ЭКОНОМИКА.BY

Катэгорыя:Эканамісты СССР
Катэгорыя:Эканамісты Беларусі
Катэгорыя:Выкладчыкі БДЭУ
Катэгорыя:Выкладчыкі БНТУ
Галавінскі сельсавет

**Галаві́нскі сельсавет** — былая адміністрацыйна-тэрытарыяльная адзінка ў складзе Гомельскага раёна Гомельскай акругі. Цэнтр — вёска Галавінцы.

Пасля другога ўзбуйнення БССР з 8 снежня 1926 года сельсавет у складзе Гомельскага раёна Гомельскай акругі БССР. 30 снежня 1927 года сельсавет скасаваны, яго тэрыторыя далучана да Улукаўскага сельсавета.

## Літаратура 
* Административно-территориальное устройство БССР: справочник: в 2 т. / А.И. Карпачева и др. / Главное архивное управление при Совете Министров БССР, Институт философии и права Академии наук БССР. — Т. 1: (1917―1941 гг.). — Мн., «Беларусь», 1985. — 390 с.

Катэгорыя:Былыя сельсаветы Гомельскага раёна
Катэгорыя:Сельсаветы Беларусі, утвораныя ў 1926 годзе
Катэгорыя:Сельсаветы Беларусі, скасаваныя ў 1927 годзе
Бацунскі сельсавет

**Бацу́нскі сельсавет** — былая адміністрацыйна-тэрытарыяльная адзінка ў складзе Уваравіцкага раёна Гомельскай вобласці. Цэнтр — вёска Бацунь.

Пасля другога ўзбуйнення БССР з 8 снежня 1926 года сельсавет у складзе Уваравіцкага раёна Гомельскай акругі БССР. Пасля скасавання акруговай сістэмы 26 ліпеня 1930 года ва Уваравіцкім раёне БССР. З 20 лютага 1938 года ў складзе Гомельскай вобласці. 16 ліпеня 1954 года скасаваны, тэрыторыя далучана да Івольскага сельсавета.

## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.

Катэгорыя:Былыя сельсаветы Уваравіцкага раёна
Катэгорыя:Сельсаветы Беларусі, утвораныя ў 1926 годзе
Катэгорыя:Сельсаветы Беларусі, скасаваныя ў 1954 годзе
Усевалад Пятровіч Радзько

**Усевалад Пятровіч Радзько́** ( — ) — вучоны-фізік, доктар фізіка-матэматычных навук (1985), прафесар (1990), член-карэспандэнт Нацыянальнай акадэміі навук Беларусі (1996).

## Біяграфія 
Нарадзіўся ў горадзе Шклоў (Магілёўская вобласць, Беларусь). У 1962 годзе скончыў фізічны факультэт Томскага дзяржаўнага ўніверсітэта і пачаў працу ў ім. У 1971 годзе абараніў кандыдацкую дысертацыю. З 1972 года займаў пасады старшага навуковага супрацоўніка, вучонага сакратара, з 1976 года загадчыка лабараторыі, з 1987 года намесніка дырэктара Магілёўскага аддзялення Інстытута фізікі акадэміі навук БССР. У 1992—2002 гадах дырэктар, з 2002 года галоўны навуковы супрацоўнік Інстытута прыкладной оптыкі Нацыянальнай акадэміі навук Беларусі. Адначасова выкладаў у Гомельскім дзяржаўным універсітэце і Магілёўскім машынабудаўнічым інстытуце. З 2005 года прафесар Беларуска-Расійскага ўніверсітэта.

## Навуковая дзейнасць 
Навуковыя працы ў галіне інтэгральнай оптыкі, фізікі паўправаднікоў, па методыках і тэхналогіі стварэння кампазіцыйных асяроддзяў і суперструктур для оптаэлектронікі і інш. Прапанаваў і даследаваў новы клас планарных аптычных хваляводаў, названых гамагеннымі. Аўтар больш за 140 навуковых прац, у тым ліку манаграфіі, 26 вынаходстваў.

Сярод апублікаванага:
* Введение в интегральную оптику. — Мн.: Наука и техника, 1975 (разам з А. М. Ганчарэнкам);
* Кинетика процесса формирования планарных волноводов в стеклах электродиффузией серебра // Физика и химия стекла. 1986. Т.12, № 6.;
* Квантово-размерные структуры селенид кадмия / полимер, изготовленные методом вакуумного испарения (разам з А. С. Барбіцкім і А. І. Вайцянковым) // Письма в ЖТФ. 1996. Т.22, вып.13.

## Узнагароды 
* Дзяржаўная прэмія БССР 1984 года за цыкл прац «Планарныя аптычныя хваляводы», апублікаваных у 1967—1983 гадах.

## Літаратура 
* 
* *Петрусевіч, А.* Бацькоўскі край — Шклоўшчына // Ударны фронт (Шклоў). — 2003. — 26 красавіка. — С. 2.

## Спасылкі 
* Члены-карэспандэнты: РАДЗЬКО Усевалад Пятровіч // Нацыянальная акадэмія навук Беларусі
* Усевалад Пятровіч Радзько ў базе даных «История белорусской науки в лицах» Цэнтральнай навуковай бібліятэкі імя Якуба Коласа НАН Беларусі 
* РЕДЬКО Всеволод Петрович  // Сайт фізічнага факультэта Томскага дзяржаўнага ўніверсітэта
* Редько Всеволод Петрович // База патентов Беларуси 

Катэгорыя:Фізікі СССР
Катэгорыя:Фізікі Беларусі
Юры Сянькоўскі

**Юры Сянькоўскі** ( — ) — грамадскі дзеяч, журналіст, кіраўнік беларускай рэдакцыі Радыё «Свабода».

## Біяграфія 
Нарадзіўся 6 мая 1926 года ў вёсцы Залессе Смаргонскай гміны Ашмянскага павета Віленскага ваяводства ў Польскай Рэспубліцы.

Падчас Другой сусветнай вайны ў часе нямецкай акупацыі быў сябрам СБМ, потым служыў у батальёне «Дальвіц».

Па сканчэнні вайны апынуўся ў беларускім лагеры для перамешчаных асобаў у Ватэнштэце. Актыўна ўдзельнічаў у скаўтынгу, у 1949 г. быў прызначаны кіраўніком Беларускага скаўтынгу на чужыне. Быў сябрам рэдкалегіі часопіса «Напагатове». У 1950—1956 гг. вучыўся ў Лювенскім універсітэце на эканамічным факультэце. Адзін з заснавальнікаў Беларускага студэнцкага згуртавання, удзельнік Беларускага хору Міколы Равенскага. Па сканчэнні ўніверсітэта пераехаў у Мюнхен, дзе працаваў у беларускай рэдакцыі радыё «Вызваленне / Свабода», а ў 1983—1991 гг., быў дырэктарам гэтай рэдакцыі.

Памёр 13 лютага 1995 года ў Мюнхене, Германія.

## Спасылкі 
* Радыё Свабода год за годам: 1991 

Катэгорыя:Члены Саюза беларускай моладзі
Катэгорыя:Члены Паветрана-дэсантнага спецыяльнага батальёна «Дальвіц»
Катэгорыя:Нарадзіліся ў Смаргонскім раёне
Вуліца Лермантава (Гродна)

**Вуліца Лермантава** — вуліца ў Гродне.

У XIX стагоддзі тэрыторыя, якая размяшчалася па другі бок ракі Гараднічанкі, мела назву Загарадная слабада. Гістарычная назва вуліцы — *Горная*, у 1930-я гады перайменавана ў *Базыльянскую*.

## Размяшчэнне 
Арыентавана з паўночнага ўсходу на паўднёвы захад. Пачынаецца ад скрыжавання з вуліцай Максіма Горкага як працяг вуліцы Міцкевіча, перасякае Віленскі завулак, далей да вуліцы прымыкаюць Мядовая, Гарбарская, Віленская, Чкалава, Цагляная, завяршаецца кольцам на скрыжаванні з вуліцай Палявой, перад галоўным ўваходам у Каложскі парк.

## Забудова 
* № 2 — будынак абласнога аграпрамысловага комплексу (1985; архітэктары М. Жучко, Н. Скачкова, Л. Баланюк).
* № 8 — двухпавярховы цагляны будынак, квадратны ў плане, з калонамі на ўваходнай групе. Пабудаваны ў 1930-х гадах. Былая сядзіба корпуса аховы памежжа. У 1960-х гадах жыў дзеяч ТБШ Марцінчык. У 2019 годзе там заставалася адна жылая кватэра.  Пасля рамонту з 2019 размяшчаецца інтэрнат для выхаванцаў футбольнага клуба «Нёман».
* № 25 — прыватны музей гісторыі і побыту горада Гродна.
* № 31 — аднапавярховы драўляны будынак, П-падобны ў плане. Збудаваны ў стылі канструктывізму ў 1930 годзе (па іншых дадзеных, у 1926 ці 1928 гадах). Першапачаткова размяшчалася сярэдняя гарадская школа № 8 ("усэмка"). З пачаткам вайны ў 1939 г. большасць гродзенцаў працягвала працаваць ужо ў беларускай школе. У час нямецкай акупацыі размясцілася казарма для жандармерыі. У 1945 годзе размясцілася фармацэўтычная і фельчарска-акушэрская школы. З 1950 году тут працавалі школы № 3 і № 4. Неўзабаве была перапрафіліравана пад дапаможную школу № 4 для дзяцей з асаблівасцямі псіха-фізічнага развіцця. Будынак прадалі з аўкцыёна ў канцы 2020 года, у 2021 годзе пачалі рамонтныя працы. У час рамонту захавалі гістарычны выгляд будынка, змяніўся дызайн уваходнай групы. Зараз у будынку размяшчаецца прыватная школа "Тэрыторыя поспеху".
* № 33 — аднапавярховы, драўляны, квадратны ў плане будынак. Збудаваны ў стылі канструктывізму ў 1930 годзе (па іншых дадзеных у 1926 ці 1928 гадах).

## Спасылкі
ZnaROCK

**«ZnaROCK»** () — беларускі гумарыстычны рок-гурт.

## Гісторыя
Ідэя стварыць электрычны гурт з’явілася, калі Ян Вараб’ёў, Іван Анішчанка і Яўген Сокалаў разам навучаліся ў Ліцэі БДУ, а потым – на фізічным факультэце БДУ. Час ажыццявіць задуму прыйшоў на пачатку 2006 года, тады і адбыліся першыя рэпетыцыі. Яшчэ раней Яўген Сокалаў і Ян Вераб’ёў сябравалі ў школе і ў 2004 годзе пачыналі граць разам.

Пасля таго як змянілася некалькі бубначоў, у ліпені 2006-га ў гурт прыходзіць навучэнец БНТУ бубнач Зміцер Цітоў. Ужо ў жніўні пачалі рэпетаваць новым складам. Так склалася кампанія маладых, вясёлых і крэатыўных сяброў.

Першы канцэрт адбыўся на «Halloween», пасля якога адбылася знакавая падзея для гурта ZnaROCK: напісалася новая песьня – «*Піраты Менскага мора*». Менавіта яна вызначыла стыль і ідэю будучага альбому.

Увесну 2007-га пачалі часцей выступаць на канцэртах, апошні з якіх адбыўся ў межах рок-фэсту БДУ пад канец красавіка.

У 2011 песня «Я эма, мама» трапіла ў лік галоўных гітоў сезона і выйшла на складанцы «Прэм’ер Тузін».

Гурт пачаў з лёгкай акустычнай музыкі, канчаткова жанрава спыніліся ў межах ска-панку. У тэкстах песень адлюстроўваюць кансумарызм сучаснага грамадства.

## Склад 
* Іван Анішчанка – бас-гітара
* Ян Вараб’ёў – спевы, рытм-гітара
* Яўген Сокалаў – сола-гітара
* Зміцер Цітоў – бубны

## Дыскаграфія
### Самотнікі 
* «Хачу Tattoo!» (2015)

### Відэакліпы
*«Я эма, мама» (вытворчасць «TOtamTO Media & TV» Паўла Квасьнеўскага,  Сяргей Пабягайла) — 2011
## Зноскі
## Спасылкі
*
*«ZnaROCK»  на сайце «Тузін Гітоў»
*
*ZnaROCK — Generation.by

Катэгорыя:Музычныя калектывы Беларусі
Катэгорыя:Музычныя калектывы, якія з’явіліся ў 2006 годзе
Катэгорыя:Панк-рокавыя гурты Беларусі
Катэгорыя:Рок-гурты Беларусі
Буда-Кашалёўскі сельсавет

**Буда-Кашалё́ўскі сельсавет** — былая адміністрацыйна-тэрытарыяльная адзінка ў складзе Буда-Кашалёўскага раёна Гомельскай вобласці. Цэнтр — вёска Буда-Кашалёва.

## Гісторыя 
Утвораны 20 жніўня 1924 года ў складзе Буда-Кашалёўскага раёна Бабруйскай акругі БССР. З 27 кастрычніка 1927 года ў складзе Гомельскай акругі. Пасля скасавання акруговай сістэмы 26 ліпеня 1930 года ў Буда-Кашалёўскім раёне Беларускай ССР. З 20 лютага 1938 года ў складзе Гомельскай вобласці. 27 верасня 1938 года скасаваны ў сувязі з утварэннем Буда-Кашалёўскага пассавета.

## Літаратура 
* Административно-территориальное устройство БССР: справочник: в 2 т. / А.И. Карпачева и др. / Главное архивное управление при Совете Министров БССР, Институт философии и права Академии наук БССР. — Т. 1: (1917―1941 гг.). — Мн., «Беларусь», 1985. — 390 с.

Катэгорыя:Былыя сельсаветы Буда-Кашалёўскага раёна
Катэгорыя:Сельсаветы Беларусі, утвораныя ў 1924 годзе
Катэгорыя:Сельсаветы Беларусі, скасаваныя ў 1938 годзе
Yara

**Yara International** — нарвежская хімічная кампанія ў сферы пастаўкі мінеральных угнаенняў. 

Кампанія заснавана ў 1905 годзе як Norsk Hydro — першы ў свеце вытворца мінеральных азотных угнаенняў. 25 сакавіка 2004 года была ператворана ў Yara International. 

У студзені 2021 года ў сувязі з пратэстамі ў Беларусі і рэпрэсіямі ў дачыненні да супрацоўнікаў кампаніі «Беларуськалій», Yara апублікавала заяву, у якой заклікала беларускую дзяржаўную кампанію спыніць рэпрэсіі ў дачыненні да супрацоўнікаў.

Катэгорыя:Вытворцы мінеральных угнаенняў
Катэгорыя:Кампаніі Нарвегіі
Галоўны корпус ГрДУ

**Галоўны корпус Гродзенскага дзяржаўнага ўніверсітэта імя Янкі Купалы** — будынак у Гродне, размешчаны па вуліцы Ажэшка, 22.

## Архітэктура 
]]
Галоўны корпус універсітэта складаецца з аб’ёмаў: асноўнага 4-павярховага, пабудаванага ў 1969 годзе па праекце архітэктара І. Мазнічкі, і злучанага з ім 3-павярховага Г-падобнага ў плане з двухсільным дахам будынка былой жаночай гімназіі, пабудаванага ў 1893 годзе. Канфігурацыя ўчастку, наяўнасць забудовы і гарадскога парку вызначылі аб’ёмна-планіровачнае і архітэктурнае рашэнне асноўнага аб’ёму. Тут размешчаны аўдыторыі, кабінеты, лабараторыі, майстэрні і дапаможныя службы. Галоўны ўваход з вестыбюльнай групай і параднай лесвіцай знаходзіцца ў тарцавой частцы асноўнага аб’ёму, архітэктура якога вырашана рытмічным чаргаваннем аконных праёмаў і міжаконняў з гарызантальнымі канелюрамі. Кампазіцыйныя акцэнты фасадаў — вітражы ў тарцовай частцы над галоўным уваходам (вылучаны вынасным казырком) і на лесвічнай клетцы, якая выступае за лінію бакавога фасада. У глыбіні двара ў 2-павярховым будынку (прыбудаваны да тарца асноўнага аб’ёму) на 1-м паверсе — сталовая на 124 месцы, на 2-м — 2 паточныя аўдыторыі на 400 месцаў. На 1-м паверсе 3-павярховага аб’ёму, які размешчаны ўздоўж вуліцы Ажэшка і злучае асноўны аб’ём і былую гімназію, размешчаны бібліятэка з чытальнай залай на 132 месцы з 2-яруснымі кнігасховішчам і дапаможнымі памяшканнямі, на 2-м — актавая зала на 540 месцаў і фае. Галоўны фасад былой гімназіі падкрэслены цэнтральным і 2 бакавымі рызалітамі. Да гэтага аб’ёму з боку парку прыбудавана спартыўная зала. Усе памяшканні галоўнага корпуса маюць унутраную сувязь, перад ім пастаўлены помнік Янку Купалу.

## Літаратура 
* 

Катэгорыя:Будынкі і збудаванні Гродна
Катэгорыя:1969 год у Гродне
Катэгорыя:Вуліца Ажэшка (Гродна)
Катэгорыя:Гродзенскі дзяржаўны ўніверсітэт імя Янкі Купалы
Катэгорыя:Будынкі і збудаванні Івана Мазнічкі
Будынак абласнога аграпрамысловага комплексу (Гродна)

**Будынак абласнога аграпрамысловага комплексу** — будынак у Гродне, размешчаны па вуліцы Лермантава, 2, на рагу з вуліцай Максіма Горкага і Віленскім завулкам. Пабудаваны ў 1985 годзе (архітэктары М. Жучко).

## Архітэктура 
Аб’ёмна-прасторавая кампазіцыя будынка, вырашаная ў плане П-падобна, складаецца з цэнтральнага цаглянага 7-павярховага корпуса, арыентаванага галоўным фасадам на вул. Лермантава, і 2-павярховых бакавых крылаў, якія ўтвараюць унутраны дворык. Асіметрычную кампазіцыю ўраўнаважваюць фланкуючыя элементы — аб’ём тарцовай лесвічнай клеткі з аднаго боку, вертыкальны пілон і казырок галоўнага уваходу — з іншага. Два ніжнія паверхі трактаваны ў абагульненых формах як падножжа будынка. Для аздаблення выкарыстаны граніт, дэкаратыўная тынкоўка, керамічная плітка. У крылах размешчаны сталовая, канферэнц-зала, ЭВМ.

## Літаратура 
* 

Катэгорыя:Будынкі і збудаванні Гродна
Катэгорыя:1985 год у Гродне
Катэгорыя:Вуліца Максіма Горкага (Гродна)
Катэгорыя:Вуліца Лермантава (Гродна)
Катэгорыя:Віленскі завулак (Гродна)
Катэгорыя:Будынкі і збудаванні Мікалая Жучко
Радзько

**Радзько** — прозвішча.

## Вядомыя носьбіты 
* Ганна Станіславаўна Радзько (нар. 1951) — беларуская спявачка.
* Мікалай Васілевіч Радзько (1935—1999) — вучоны ў галіне жывёлагадоўлі.
* Усевалад Пятровіч Радзько (1937—2021) — вучоны-фізік.
* Яўген Мікалаевіч Радзько (нар. 1942) — беларускі спартсмен (водна-маторны спорт).
Будынак газеты «Гродзенская праўда»

**Рэдакцыйна-выдавецкі корпус газеты «Гродзенская праўда»** — будынак у Гродне, размешчаны па вуліцы Антонава, 25. Пабудаваны ў 1985 годзе па праекце архітэктара Л. Вільчко.

## Архітэктура 
Запраектаваны ў комплексе з раней пабудаванымі будынкамі друкарні і звязаны з імі крытым пераходам. Будынак 4-павярховы, цагляны, галоўным фасадам арыентаваны на вул. Антонава. У аснове кампазіцыі — спалучэнне выступаючага лесвічна-ліфтавага аб’ёму з працяглым фасадам. Для аздаблення фасадаў выкарыстана непаліваная керамічная плітка.

## Літаратура 
* 

Катэгорыя:Будынкі і збудаванні Гродна
Катэгорыя:1985 год у Гродне
Катэгорыя:Вуліца Антонава (Гродна)
Катэгорыя:Гродзенская праўда
Катэгорыя:Будынкі і збудаванні Людмілы Вільчко
Максімец

**Максіме́ц** — прозвішча

## Вядомыя асобы 
* Ганна Леанідаўна Максімец (нар. 1998) — беларуская плыўчыха
* Мікалай Аляксандравіч Максімец  (1905—1956) — беларускі архітэктар
Мінесоцкі дзяржаўны ўніверсітэт у Манката

**Мінесоцкі дзяржаўны ўніверсітэт у Манката** () — амерыканская дзяржаўная вышэйшая навучальная ўстанова са статусам універсітэта, якая месціцца ў горадзе Манката ў штаце Мінесота, ЗША.

## Агульная характарыстыка 
Заснаваны як Другая дзяржаўная нармальная школа ў 1858 годзе, ён быў прызначаны да Манката ў 1866 годзе і афіцыйна адкрыты як Нармальная школа Манката ў 1868 годзе. Гэта другая з найстарэйшых вышэйшых навучальных устаноў у сістэме дзяржаўных каледжаў і універсітэтаў Мінесоты. Гэта таксама другі па велічыні універсітэт у штаце і ён мае больш за 123000 выпускнікоў па ўсім свеце. Гэта найбольш усебаковы па ахваце з сямі дзяржаўных універсітэтаў Мінесоты і згадваецца як флагман у сістэме дзяржаўных каледжаў і універсітэтаў Мінесоты. Гэты універсітэт — важная частка эканомікі Паўднёвай Мінесоты і ўсяго штату, паколькі штогод прыносіць у эканоміку Мінесоты больш за 781 млн. долараў.

Дзяржаўны універсітэт Мінесоты ў Манката прапануе 130 праграм бакалаўрыяту, 75 праграм магістратуры і 4 доктарскія праграмы. Тут праводзіцца адзіная нацыянальная, рэгіянальная і дзяржаўная акрэдытаваная авіяцыйная праграма ў Мінесоце. Студэнтаў абслугоўваюць 750 штатных выкладчыкаў: па колькасці, на кожных 21 студэнта прыходзіцца 1 выкладчык. У дадатак да асноўнага кампуса, ва універсітэце працуюць два кампусы-спадарожнікі: адзін у прыгарадзе Ідайны, а другі ў Аватоне. Праз Каледж пашыранага навучання універсітэт забяспечвае ступень бакалаўра ў Грамадскім каледжы Нормандэйл у Блумінгтане і праводзіць праграмы праз Інтэрнет-кампус.

Катэгорыя:Універсітэты Мінесоты
Матэматычная генеалогія

**Mathematics Genealogy Project** (Праект «Матэматычная генеалогія») — гэта сеткавая база даных, якая выдае акадэмічны радавод канкрэтнага матэматыка, як з сучасных, так і з тых, што жылі ў мінулыя стагоддзі. На 21 лютага 2020 года ў базе ўтрымліваліся звесткі пра 253485 матэматыкаў.

Матэматык X лічыцца простым акадэмічным нашчадкам матэматыка Y, калі Y быў навуковым кіраўніком кандыдацкай дысертацыі матэматыка X. Для замежных матэматыкаў замест кандыдацкай дысертацыі выкарыстоўваюцца такія яе аналагі як доктар філасофіі (Ph.D., D .Phil.) або доктар навук (Sc.D., D.Sc., Dr.Sc.). «Матэматыка» ў рамках гэтага праекта разумеецца даволі шырока і ўключае статыстыку, даследаванне аперацый, інфарматыку, логіку і (асабліва ў больш старажытнай частцы) фізіку. У рэдкіх выключэннях у базу ўключаюцца навукоўцы, якія не мелі фармальна кандыдацкай або доктарскай ступені — напрыклад, Лагранж.

## Гісторыя 
Праект працуе ў Інтэрнеце з 1997 года, калі яго заснавальніку Гары Кунцу (Harry Coonce), прафесару Універсітэта Мінесоты, захацелася даведацца навуковага кіраўніка свайго навуковага кіраўніка. У 1999 годзе ён пайшоў на пенсію, і праз тры гады ўніверсітэт вырашыў закрыць праект, што прывяло да яго перадыслакацыі ва Універсітэт Паўночнай Дакоты ў 2002 годзе. Пачынаючы з 2003 года, праект ажыццяўляецца пад эгідай Амерыканскага матэматычнага таварыства, а з 2005 года падтрымліваецца грантам Матэматычнага інстытута Клэя.

Праект «Матэматычная генеалогія» цалкам бясплатны для карыстальнікаў. Акрамя таго, кожны, хто жадае, можа папоўніць яго новымі данымі, якія праходзяць праверку перад публікацыяй. Інфармацыя гэтага праекта лічыцца найбольш надзейнай у той частцы, якая адносіцца да 1900—1960 гадоў.

## Спасылкі 
* [Https://genealogy.math.ndsu.nodak.edu/ Афіцыйная старонка Mathematics Genealogy Project]  
* [Http://academictree.org/ The Academic Family Tree] 

Катэгорыя:Гісторыя матэматыкі
Катэгорыя:Базы даных у Інтэрнэце
Катэгорыя:Матэматычныя сайты
Катэгорыя:Сайты, якія з’явіліся ў 1997 годзе
27-я Нараўлянская партызанская брыгада імя С. М. Кірава

**27-я Нараўлянская партызанская брыгада імя С. М. Кірава** — партызанская брыгада, створаная 20 кастычніка 1943 года на базе асобных атрадаў імя Кірава (арганізаваны ў снежні 1942 года), імя Суворава (арганізаваны ў чэрвені 1943 года) і імя Фрунзэ (арганізаваны ў кастрычніку 1943 года). Дзейнічала на тэрыторыі Нараўлянскага раёна. 28 лістапада 1943 года брыгада (655 партызан, чатыры атрады) злучылася з Чырвонай Арміяй.

## Склад 
* партызанскі атрад імя Кірава (арганізаваны ў канцы снежня 1942 г. і да 1 красавіка 1943 г. насіў імя партызанскі атрад «Чырвоная Украіна»)
* партызанскі атрад імя Суворава (арганізаваны 16 чэрвеня 1943 г.);
* партызанскі атрад імя Фрунзэ (арганізаваны 20 кастрычніка 1943 г.);
* партызанскі атрад імя Чапаева.

## Камандаванне 
### Камандзір 
* Уладзімір Пятровіч Яромаў

### Камісар 
* Пётр Іванавіч Пятроўскі

### Начальнік штаба 
* Уладзімір Мацвеевіч Клейнос

## Гісторыя 
Партызаны вялі баі з немцамі, найбольш значныя з якіх былі 29 жніўня 1943 года ў Мухаедаўскім лесе і 19 верасня 1943 года пры нападзе на гарнізон у Нароўлі (Нараўлянска-Шчакатоўская аперацыя). 

18 верасня 1943 г. усе лекары, у тым ліку Казімір Францавіч Градзіцкі (1891—1959), яго два сыны Данііл і Юзаф і большасць сярэдняга персаналу, якія яшчэ працавалі ў Нараўлянскай раённай бальніцы, захапіўшы з сабой інструменты, медыкаменты, перавязачны матэрыял, таемна перайшлі ў Нараўлянскую партызанскую брыгаду імя С. М. Кірава. Яшчэ раней (праз студэнтку IV курса Мінскага медыцынскага інстытута Г.І. Кручок) Казімір Градзіцкі, працуючы ў Нароўлі на пасадзе другога лекара ў нараўлянскай раённай бальніцы, наладзіў сувязь з партызанскай брыгадай імя С.М. Кірава, якую забяспечваў медыкаментамі, інструментарыем і каштоўнай інфармацыяй, бо добра ведаў нямецкую мову і меў даверлівыя стасункі з нямецкімі акупацыйнымі ўладамі ў Нароўлі.

Учынялі дыверсіі на чыгунках, шашэйных і грунтовых дарогах. 11 лістапада 1943 года група аўтаматчыкаў на чале з І. І. Бельскім узарвала два масты на рацэ Славечне. 29—30 лістапада 1943 года разам з часцямі 1-га Украінскага фронту ўдзельнічалі ў вызваленні Нароўлі, вёсак Верхні і Ніжні Млынок (Нараўлянская аперацыя).

## Памяць 
У 1945 годзе ў вёсцы Хільчыха Нараўлянскага раёна ў гонар брыгады быў пастаўлены помнік.

## Літаратура 
* 

## Спасылкі 
* 27-я Наровлянская бригада им. С. М. Кирова 

Катэгорыя:Савецкія партызанскія злучэнні, брыгады і атрады на акупіраванай тэрыторыі Беларусі (1941—1944)
Катэгорыя:З’явіліся ў 1943 годзе
Катэгорыя:Зніклі ў 1943 годзе
Катэгорыя:Гісторыя Нараўлянскага раёна
Дзіцячы свет (Гродна)

**«Дзіцячы свет»** — універсальны магазін па продажы тавараў для дзяцей у Гродне, размешчаны па вуліцы Савецкай, 29, на рагу з вул. Тэльмана.

## Гісторыя 
На месцы крамы «Дзіцячы свет» стаяў аднапавярховы дом, пабудаваны ў 19 ст. і вядомы як *камяніца Фрумкіна*, якая ў 1920 гг. была грунтоўна перабудавана. Тут у 1909 працавала вядомая ў горадзе кніжная крама Іберскага. Наведвальнікі крамы акрамя найноўшых кніг усіх галін ведаў маглі набыць альбомы для марак і паштовак, партфелі і папкі, разнастайныя прыборы для пісьма, карты, глобусы, фарбы, ноты, таксама футбольныя і тэнісныя мячы і іншыя прылады для летніх гульняў. З 1922 пры краме пачала дзейнічаць бібліятэка, якая па сведчанні газеты «Эхо Гродзеньско» мела самыя найноўшыя паступленні польскай літаратуры і белетрыстыкі. У 1927 размяшчалася крама «Філармонія» Міцельмахера, у якой прадаваліся квіткі ў гарадскі тэатр. У 1938 працаваў «Банк нарадовы ў Гродне». У 1945 г. крама Беластоцкай чыгункі, у 1947 годзе першы гродзенскі ўнівермаг, а з 1963 г. — дзіцячая крама «Алёнушка». У 80-я гады пасля карэннай рэканструкцыі і надбудовы другога паверха краму назвалі «Дзіцячы свет».

У 1977 годзе ў будынку, узведзеным па праекце архітэктара І. Мазнічкі, адкрыты магазін «Дзіцячы свет», гандлёвая плошча якога складала 640 м².

## Літаратура 
* 

Катэгорыя:Будынкі і збудаванні Гродна
Катэгорыя:1977 год у Гродне
Катэгорыя:Савецкая вуліца (Гродна)
Катэгорыя:Будынкі і збудаванні Івана Мазнічкі
Катэгорыя:Вуліца Тэльмана (Гродна)
Катэгорыя:Магазіны
Праспект Свабоды (Львоў)

**Праспект Свабоды** — галоўны праспект Львова, адна з самых прыгожых і прэстыжных вуліц у горадзе, эпіцэнтр дзелавога і культурнага жыцця. Знаходзіцца ў Галіцкім раёне каля гістарычнага цэнтра, уваходзіць у ахоўную зону Сусветнай спадчыны ЮНЕСКА.

## Назва 
Змена палітычнай сітуацыі ў Львове знаходзіла сваё адлюстраванне ў змене назвы яго галоўнай вуліцы. З канца XVIII стагоддзя праспект насіў назву Ніжнія Валы, з 1855 года яго няцотны бок называўся вуліцай Карла Людвіга Ніжняй, цотны — вуліцай Карла Людвіга Верхняй, з 1871 года няцотны бок — Карла Людвіга, а цотны — вуліца Гетманская. У 1919 годзе няцотны бок, які тады насіў імя аўстрыйскага эрцгерцага, быў пераназваны польскімі ўладамі ў вуліцу Легіёнаў. Аднак у гарадской гаворцы абедзве часткі праспекта да таго часу ўжо атрымалі традыцыйную назву — Гетманскія валы. У 1940 годзе савецкая ўлада пераназвала бульвар у вуліцу Першага мая. Нямецкая ўлада зноў падзяліла праспект на два бакі, цотны бок стаў называцца Опернштрасэ, няцотны — Музеўмштрасэ. У 1942 годзе яны былі аб’яднаныя і сталі плошчай Адольфа Гітлера. У 1944 годзе на кароткі час вярнуліся назвы абедзвюх частак бульвара — вуліцы Легіёнаў і Гетманская. З 1945 года — зноў Першага мая. З 1959 года — праспект Леніна, з 1990 года — праспект Свабоды.

## Гісторыя 
Фарміраванне праспекта Свабоды — фактычна другога пасля плошчы Рынак цэнтра Львова — пачалося ў 1780-я гады. Да 1800 года ўмацаванні горада былі перапланаваныя — так сфармаваўся бульвар з шэрагамі таполяў і пешаходнай алеяй уздоўж ракі Полтвы. З пачатку XIX стагоддзя прагулкі па бульвары сталі моднымі, на ім з’явіліся шапікі.

27 студзеня 1836 года ў будынку дырэкцыі львоўскай паліцыі, якая знаходзілася на месцы сучаснага «Гранд-гатэля», у службовай кватэры свайго бацькі, які ўзначальваў у той час гарадскую паліцыю, нарадзіўся пісьменнік Леапольд фон Захер-Мазах.

З 1858 года Ніжнія Валы пачалі асвятляцца газавымі ліхтарамі замест алейных. У 1887—1888 гадах інжынер Вацлаў Ібіянскі накрыў раку Полтву бятоннымі скляпеннямі ў раёне бульвара, а новыя насаджэнні дрэў і кветак распрацаваў Арнальд Рорынг. Уздоўж няцотнага боку бульвара ў 1888 годзе былі пракладзены лініі коннага трамвая, а ў верасні 1893 года — лініі электратрамвая.

Разам з Марыйскай плошчай і вуліцай Акадэмічнай Гетманскія валы ўтварылі адзіную пешаходную прагулачную зону — так званае Корза. З канца XIX стагоддзя бульвар забудоўваўся будынкамі гатэляў, банкаў, даходных дамоў, на ім з’явіліся модныя крамы і кавярні.

Завяршэнне будаўніцтва гарадскога тэатра ў 1900 годзе стала важным акцэнтам прасторавай кампазіцыі праспекта, перспектыўны від на новы тэатр стаў адным з самых прывабных ва ўрбаністычным ландшафце горада.

## Спасылкі 
Катэгорыя:Вуліцы Львова
Катэгорыя:Праспекты Львова
Катэгорыя:Славутасці Львова
Касцёл Святога Яна Хрысціцеля (Львоў)

**Касцёл Святога Яна Хрысціцеля ** — дзеючы храм у Львове ў зоне Сусветнай спадчыны ЮНЕСКА. Сёння знаходзіцца ў карыстанні Украінскай грэка-каталіцкай царквы. Традыцыйна лічыцца ледзь не самай першай культавай пабудовай горада.

## Гісторыя 
Аб паўстанні і старажытнай гісторыі храма няма дакладных, навукова пацверджаных дадзеных. У розны час, вылучаўся цэлы шэраг гіпотэз, якія прапаноўвалі шырокі спектр варыянтаў паходжання і датыроўкі залажэння храма, якія вар'іраваліся ад 1201 да 1370 гадоў.

Адна з легенд гаворыць, што ў 1222 або 1234 годзе па дарозе з Кракава ў Кіеў манах-дамініканец Гіяцынт Адравонж заначаваў на сучаснай тэрыторыі ці то Старога рынку, ці то плошчы Музейнай, ці то ў сучасным раёне Новы Свет і заклаў у тады яшчэ пушчы царкву і манастыр. Пасля тут паўстаў з блаславення святога горад Львоў.

Але найбольш папулярнай з'яўляецца легенда аб тым, што храм пабудаваны каля 1260 года князем галіцка-валынскім Львом Данілавічам для жонкі — венгерскай прынцэсы Канстанцыі, дачкі караля Белы IV. Згодна з ёй, браты-прапаведнікі з Венгрыі, таксама дамініканы (якіх у Львоў запрасіла Канстанцыя), быццам бы збіраліся пабудаваць касцёл на месцы былой драўлянай царквы манахаў-базыльянаў. Князёўна ж аддала ім свой двор і капліцу, якія размяшчаліся ці то на Старым рынку, ці то на Музейнай плошчы.  І адбылося гэта нібыта на мяжы 1246-1247 гадоў, адразу ж пасля яе вяселля з князем Львом.

Катэгорыя:Славутасці Львова
Катэгорыя:Грэка-каталіцкія храмы Львова
Go (мова праграмавання)

**Go** (вымаўляецца «гóў») — гэта статычна-тыпаваная мова праграмавання, распрацаваная ў Google Робертам Грыземерам, Робам Пайкам і Кенам Томпсанам. Go сінтаксічна падобны на C, але з убудаванай бяспекай памяці, зборам смецця, структурнай тыпізацыяй і паралельнасцю ў стылі CSP. Мову часта называюць **Golang** з-за даменнага імені golang.org, але ўласнае імя мовы — Go.

Ёсць дзве асноўныя рэалізацыі:

# Самадастатковы кампілятар ад Google, арыентаваны на некалькі аперацыйных сістэм і WebAssembly.
# gccgo, франтэнд для gcc.
Старонні транспілятар GopherJS кампілюе Go у JavaScript для франтэнд-распрацоўкі.

## Прыклад 
Прыклад напісання праграмы Hello world:

```go
package main

import "fmt"

func main() {
    fmt.Println("Hello, world!")
}
```

## Спасылкі 
* Афіцыйны сайт

## Крыніцы 
Катэгорыя:Мовы праграмавання
Якобус Верхуф

**Якобус Верхуф** (; , Гаага — ) — нідэрландскі матэматык і скульптар, найбольш вядомы як вынаходнік алгарытму Верхуфа.

Скончыў Амстэрдамскі універсітэт, працаваў у Цэнтры матэматыкі і інфарматыкі і Делфцкім тэхнічным універсітэце.

У 1969 годзе абараніў пад кіраўніцтвам Адрыяна ван Вейнгардэна дысертацыю «Дзесятковыя коды з выяўленнем памылак», у якой і прапанаваў свой алгарытм.

У 1971—1988 гадах прафесар інфарматыкі ва Універсітэце Эразма Ратэрдамскага ў Ратэрдаме.

thumb | left | 300px | Скульптура Якобуса Верхуфа
Скульптуры Верхуфа, якія базіруюцца на розных стэрэаметрычных мадэлях, устаноўленыя ў розных грамадскіх месцах у Нідэрландах.

## Спасылкі 
* 
* [Http://www.ams.org/samplings/feature-column/fcarc-verhoeff Біяграфія на сайце Амерыканскага матэматычнага грамадства] 
* [Http://wiskunst.dse.nl/ Сайт, прысвечаны скульптурам Верхуфа] 

Катэгорыя:Матэматыкі Нідэрландаў
Катэгорыя:Скульптары Нідэрландаў
Союгбулак (Лачын)

**Союгбулак** () — сяло ў Лачынскім раёне Азербайджанскай Рэспублікі.

У 1992—2020 гадах было пад кантролем узброеных сіл Арменіі і ўваходзіла ў Кашатагскі раён непрызнанай Нагорна-Карабахскай Рэспублікі. У ходзе Другой карабахскай вайны 1 снежня 2020 года сяло было занята ўзброенымі сіламі Азербайджана (армяне лічаць гэта акупацыяй).

## Спасылкі 
* Soyuqbulaq — спадарожнікавы здымак вёскі

Катэгорыя:Населеныя пункты Лачынскага раёна
Zig

**Zig** — імператыўная, статычна-тыпаваная, кампілюемая сістэмная мова праграмавання агульнага прызначэння, распрацаваная Эндру Кэлі. Мова распрацавана для «надзейнасці, аптымальнасці і простасці абслугоўвання коду», падтрымлівае джынэрыкі і рэфлексію падчас кампіляцыі, крос-кампіляцыю і кіраванне памяццю ўручную. Асноўная мэта мовы — канкурыраваць (і ўдасканальваць) C, у той жа час беручы натхненне з мовы Rust.

Zig мае мноства функцый для праграмавання на нізкім узроўні, у прыватнасці: насычаныя структуры (структуры з нулявым водступамі паміж палямі), цэлалікавы тып вольнага памеру і некалькі тыпаў указальнікаў.

Кампілятар напісаны на Zig і C++, з выкарыстаннем LLVM 11 у якасці бэкэнда, такім чынам падтрымлівае ўсе тыя ж платформы, што і LLVM. Кампілятар — гэта бясплатнае праграмнае забеспячэнне з адкрытым зыходным кодам паводле ліцэнзіі MIT. Кампілятар Zig прадастаўляе магчымасць кампіляцыі C і C++, аналагічна Clang, з дапамогай каманд *zig cc* і *zig c++*, адпаведна. Мова праграмавання Nim падтрымлівае выкарыстанне *zig cc* у якасці кампілятара C.

## Прыклады 
### Hello world 
```zig
const std = @import("std");

pub fn main() !void {
    const stdout = std.io.getStdOut().writer();
    try stdout.print("Hello, {}!\n", .{"world"});
}
```

### Абагульнены звязаны спіс 
```zig
pub fn main() void {
    var node = LinkedList(i32).Node {
        .prev = null,
        .next = null,
        .data = 1234,
    };

    var list = LinkedList(i32) {
        .first = &node,
        .last = &node,
        .len = 1,
    };
}

fn LinkedList(comptime T: type) type {
    return struct {
        pub const Node = struct {
            prev: ?*Node,
            next: ?*Node,
            data: T,
        };

        first: ?*Node,
        last:  ?*Node,
        len:   usize,
    };
}
```

## Спасылкі 
* Афіцыйны сайт
* Zig на GitHub

Катэгорыя:Мовы праграмавання
Hello world

[|thumb|Hello world на старажытным дыялекце [C (мова праграмавання)|Сі, аўтар Браян Керніган, 1978]]
Праграма **Hello world** (*«Прывітанне, свет»*) звычайна з’яўляецца камп’ютарнай праграмай, якая выводзіць альбо адлюстроўвае паведамленне «Прывітанне, свет». Такая праграма вельмі простая ў большасці моў праграмавання і часта выкарыстоўваецца для ілюстрацыі асноўнага сінтаксісу мовы праграмавання. Часта гэта першая праграма, напісаная людзьмі, якія вучацца праграмаваць. Яна таксама можа быць выкарыстана ў якасці тэсту, каб пераканацца, што пакет мовы праграмавання правільна ўсталяваны і што будучы праграміст разумее, як гэтым пакетам карыстацца.

Невялікія тэставыя праграмы ёсць ад часоў зараджэння камп’ютараў, фраза «Hello, world» была выкарыстана як тэставае паведамленне ў кнізе Браяна Кернігана і Дэніса Рычы «Мова праграмавання C», выданай у 1978 годзе, і адтуль шырока распаўсюдзілася.

## Прыклад 
Прыклад на мове праграмавання C у варыянце Кернігана і Рычы:

```c
main()
{
    printf("hello, world\n");
}
```

Катэгорыя:Праграмаванне
Часовы кіраўнічы савет Ірака

(2-і злева), члены ЧКСІ (злева направа) Мавафак аль-Рубаі, Ахмед Чалабі, Аднан Пачачы і старшыня камітэта па дэ-баасізацыі Адзіль Абдул-Махдзі (1-ы справа). Фатаграфія зроблена 14 снежня 2003 года.]]
**Часовы кіраўнічы савет Ірака** (**ЧКСІ**; ) — кансультатыўны орган пры кааліцыйнай адміністрацыі ў Іраку, створанай пасля ўварванне ЗША і іх саюзнікаў.

Створаны 13 ліпеня 2003 года. Складаўся з 25 членаў, правадыроў плямёнаў і палітыкаў. У этнічным і канфесійным плане савет уключаў у сябе 13 шыітаў, 5 сунітаў, 5 курдаў (таксама сунітаў), аднаго туркмена і аднаго асірыйца. Орган уяўляў сабой шырокі спектр палітычных і рэлігійных рухаў Ірака; тым не менш з часам выявілася безгрунтоўнасць дадзенай структуры і прынятых ёю рашэнняў. Першапачаткова меркавалася, што ЧКСІ стане кансультатыўным органам пры ЧОК, аднак вельмі хутка кіраўнік савета стаў вызначаць парадак дня і актыўна ўключаўся ў працэс прыняцця палітычных рашэнняў. У той жа час кіраўнік акупацыйнай адміністрацыі Пол Брэмер валодаў правам вета ў дачыненні да рашэнняў, вынесеных ЧКСІ.

## Склад 
### Старшыні 
### Члены 
### Кабінет
1 верасня 2003 года Савет прызначыў свой першы кабінет міністраў. У ім былі:
* Міністр сувязі — Хайдэр аль-Абадзі
* Міністр грамадскіх работ — Нісрын Барвары
* Міністр будаўніцтва і жыллёвага будаўніцтва – Бакір Джабр аз-Зубейды
* Міністр навакольнага асяроддзя — Абдэрахмана Садык Карым
* Міністр гандлю – Алі Алаві
* Міністр планавання — Махдзі аль-Хафез
* Міністр адукацыі — Алаа Абдэссахеб аль-Алван
* Міністр вышэйшай адукацыі — Зіад Абдэразак Махамад Асвад
* Міністр культуры — Муфід Махамад Джавад аль-Джазаіры
* Міністр па правах чалавека – Абдэль Басэт Туркі
* Міністр замежных спраў — Хашыяр Зібары
* Міністр унутраных спраў — Нуры Бадран 
* Міністр сельскай гаспадаркі — Абдэль Амір Абуд Рахіма
* Міністр спорту і моладзі — Алі Фаік аль-Габан
* Міністр аховы здароўя — Хадаір Абас
* Міністр прамысловасці і мінеральных рэсурсаў — Махамад Тафік Рахім
* Міністр юстыцыі — Хашым Абдэрахмана аш-Шыблі
* Міністр навукі і тэхнікі — Рашад Мандала Амар
* Міністр працы і сацыяльных спраў — Самі Азара аль-Маджун
* Міністр энергетыкі — Айхам Алсамарае
* Міністр фінансаў — Камель аль-Кілані
* Міністр іміграцыі і бежанцаў — Махамад Джасем Хадаір
* Міністр водных рэсурсаў — Латыф Рашыд
* Міністр нафты — Ібрагім Махамад Бахр аль-Улум
* Міністр транспарту — Бахнам Зая Булас

Пасады міністра абароны і міністра інфармацыі часоў Садама Хусейна былі часова скасаваны акупацыйнай адміністрацыяй да 22 лютага 2004 года.

## Гл. таксама 
* Акупацыя Ірака (2003—2011)

## Спасылкі 
*Iraqi Interim Governing Council

Катэгорыя:Часовы орган кааліцыі
Катэгорыя:Гісторыя Ірака
Катэгорыя:Палітыка Ірака
Катэгорыя:З’явіліся ў 2003 годзе
Катэгорыя:Зніклі ў 2004 годзе
Катэгорыя:Дзяржаўны лад Ірака
Катэгорыя:Акупацыя Ірака
Браян Керніган

**Браян Уілсан Керніган** (, нарадзіўся ) — канадскі інфарматык.

Ён працаваў у Bell Labs і садзейнічаў развіццю Unix разам са стваральнікамі Unix Кенам Томпсанам і Дэнісам Рычы. Імя Керніган стала шырока вядомым дзякуючы яго суаўтарству першай кнігі пра мову праграмавання C (пад назвай *«C (The Programming Language)»*) з Дэнісам Рычы. Керніган пацвердзіў, што не ўдзельнічаў у распрацоўцы мовы C («гэта цалкам праца Дэніса Рычы», па яго словах). Ён з’яўляецца аўтарам многіх праграм Unix, у тым ліку ditroff. Керніган з’яўляецца суаўтарам моў праграмавання AWK і AMPL. «K» у K&R C і «K» у AWK азначаюць «Kernighan».

У супрацоўніцтве з Шэнам Лінам ён распрацаваў добра вядомую эўрыстыку для дзвюх NP-поўных задач аптымізацыі: разбіцця графаў і задачы каміваяжора. У гонар яго суаўтарства першую эўрыстыку звычайна называюць алгарытмам Кернігана-Ліна, а другую — эўрыстыкай Ліна-Кернігана.

Керніган быў прафесарам камп’ютарных навук у Прынстанскім універсітэце з 2000 года і дырэктарам бакалаўрыяту Дэпартамента камп’ютарных навук. У 2015 годзе ён у суаўтарстве напісаў кнігу «Мова праграмавання Go».

Катэгорыя:Матэматыкі Канады
Катэгорыя:Інфарматыкі Канады
Кен Томпсан

**Кенэт Лейн Томпсан** ( нар. ) — амерыканскі піянер у галіне інфарматыкі. Большую частку сваёй кар’еры Томпсан працаваў у Bell Labs, дзе спраектаваў і рэалізаваў аперацыйную сістэму Unix. Ён таксама стварыў мову праграмавання B, прамую папярэдніцу мовы праграмавання C, і быў адным са стваральнікаў і ранніх распрацоўшчыкаў аперацыйнай сістэмы Plan 9. З 2006 года Томпсан працуе ў Google, дзе ён (сярод суаўтараў) распрацаваў мову праграмавання Go.

Сярод іншых прыкметных унёскаў — праца над рэгулярнымі выразамі і раннімі камп’ютарнымі тэкставымі рэдактарамі QED і ed, распрацоўка спецыфікацыі UTF-8 і праца над камп’ютарнымі шахматамі, якая ўключала стварэнне фінальных гульнявых баз і шахматнай машыны Belle. У 1983 годзе ён выйграў прэмію Цьюрынга разам са сваім шматгадовым сумеснікам Дэнісам Рычы.

Катэгорыя:Unix
Катэгорыя:Інфарматыкі ЗША
Роберт Грыземер

**Роберт Грыземер** (; нар. ) — швейцарскі інфарматык. Ён вядомы сваёй працай над суаўтарствам мовы праграмавання Go. Да Go ён працаваў над рухавіком JS V8, мовай Sawzall, віртуальнай машынай Java HotSpot і сістэмай Strongtalk.

Грыземер вучыўся ў Швейцарскай вышэйшай тэхнічнай школе Цюрыха, дзе атрымаў доктарскую ступень у  і Ніклаўса Вірта на тэму мовы праграмавання для вектарных камп’ютараў. Зараз Грыземер працуе ў Google.

Катэгорыя:Постаці інфарматыкі
Катэгорыя:Вучоныя Швейцарыі
Вуліца Сіманава (Магілёў)

**Вуліца Сіманава** () — вуліца ў паўднёвай частцы Магілёва, у Задняпроўскім жылым раёне. Працягласць каля 3300 м, ад плошчы Гагарына да праспекта Шміта.

## Гісторыя 
Старая назва — *вуліца Гагарына*. У 1980 годзе названа ў гонар рускага савецкага пісьменнікага і грамадскага дзеяча К. М. Сіманава. Сучаснае аблічча вуліцы стала складвацца ў пачатку 1970-х гадоў.

У 1990 годзе на вуліцы размяшчаліся абласны камітэт ДТСААФ, СПТВ № 98, абласная дзяржаўтаінспекцыя, крама «Тавары для дома», інтэрнаты ВА «Хімвалакно», тэхналагічнага інстытута, вытворчага аб’яднання праката «Світанак», паліклініка дзіцячая № 4 і паліклініка № 8, хіміка-тэхналагічны тэхнікум, станцыя тэхнічнага абслугоўвання аўтамабіляў «АўтаВАЗ» і інш.

Паводле генеральнага плана горада 1980—1981 гадоў уваходзіць у перспектыўную зону забудовы паўднёвага планіровачнага раёна.

## Забудова 
Вулічную забудову фарміруюць у асноўным 5-, 9-павярховыя, пераважна жылыя, дамы.
* № 2 — Магілёўскі дзяржаўны тэхналагічны каледж.
* № 4 — Магілёўскі дзяржаўны прафесійны ліцэй № 7.
* № 11 (*вуліца Куцепава, 2*) — Магілёўская абласная арганізацыйная структура ДТСААФ.
* № 15А — інтэрнат № 2 Магілёўскага дзяржаўнага ўніверсітэта харчавання.

* № 15 — інтэрнат № 1 Магілёўскага дзяржаўнага ўніверсітэта харчавання.
* № 55Б — Магілёўская дзіцячая паліклініка № 4.
* № 57Б — Магілёўская паліклініка № 8.
* № 59А — будынак ДАІ УУС Магілёўскага аблвыканкама (архітэктар Г. Калоева).

## Паркі і скверы 
Да вуліцы прылягае Парк імя 60-годдзя Вялікага Кастрычніка.

## Літаратура 
* 

## Спасылкі
FIFA 20

**FIFA 20** — 27-ая па ліку камп’ютарная гульня з серыі FIFA у жанры футбольнага сімулятара, распрацаваная кампаніямі EA Vancouver і *EA Romania* пад выдавецтвам Electronic Arts. Гульня была афіцыйна анансаваная 12 чэрвеня 2019 года на выставе E3 2019. Выхад гульні адбыўся 27 верасня 2019 года для гульнявых платформаў PlayStation 4, Xbox One, Microsoft Windows і Nintendo Switch.
## Зноскі
Катэгорыя:Гульні для Windows
Катэгорыя:Камп’ютарныя гульні, распрацаваныя ў Канадзе
Катэгорыя:Камп’ютарныя гульні 2019 года
Катэгорыя:FIFA (серыя відэагульняў)
Катэгорыя:Спартыўныя сімулятары
Mortal Kombat 11

**«Mortal Kombat 11»** (скар. «MK11»; ) — камп’ютарная гульня ў жанры файтынг, распрацаваная амерыканскай студыяй «NetherRealm Studios» пад выдавецтвам «WB Games» для гульнявых платформаў PlayStation 4, Xbox One, Nintendo Switch і Microsoft Windows. «Mortal Kombat 11» з’яўляецца працягам «Mortal Kombat X» і адзінаццатай па ліку гульнёй у асноўны серыі «Mortal Kombat». Анонс гульнявога трэйлера ўпершыню быў прадстаўлены на «The Game Awards 2018». Выхад гульні адбыўся 23 красавіка 2019 года. У канцы студзеня 2019 года было абвешчана, што дата выхаду фізічных копій гульні на Nintendo Switch у Еўропе была перанесена на 10 траўня 2019 года. 17 лістапада 2020 гульня выйшла на платформах PlayStation 5 і Xbox Series X.
## Зноскі
## Спасылкі 
*

Катэгорыя:Гульні для Windows
Катэгорыя:Працягі камп’ютарных гульняў
Катэгорыя:Камп’ютарныя гульні 2019 года
Будынак Бабруйскага гарвыканкама

**Будынак Бабруйскага гарвыканкама** — будынак у Бабруйску, размешчаны на плошчы Леніна, 1. Пабудаваны ў 1978 годзе з цэглы паводле праекта архітэктараў Ю. Шпіта і К. Аляксеева як будынак гаркама КПБ і гарвыканкама. З’яўляецца дамінантай забудовы плошчы Леніна і разам з помнікам У. I. Леніну складае адзіную аб’ёмна-прасторавую кампазіцыю.

## Архітэктура 
Сяміпавярховы аб’ём з прыбудаванай на ўзроўні 2-га паверха канферэнц-залай на 400 месцаў. Фасады апрацаваны дэкаратыўнай тынкоўкай з мармуровай крошкай і натуральным каменем. Выразнасць галоўнаму фасаду надаюць вертыкальныя рэбры ламанага контуру. Інтэр’ер апрацаваны натуральным каменем і каштоўнымі пародамі дрэва. Па планіровачнай структуры вырашаны як універсальны адміністрацыйны будынак калідорнага тыпу.

## Літаратура 
* 

Катэгорыя:Будынкі і збудаванні Бабруйска
Катэгорыя:Плошча Леніна (Бабруйск)
Катэгорыя:1978 год у Бабруйску
Катэгорыя:Бабруйскі гарадскі выканаўчы камітэт
Катэгорыя:Будынкі і збудаванні Юрыя Шпіта
Катэгорыя:Будынкі і збудаванні Канстанціна Аляксеева
Пол Брэмер

**Люіс Пол Брэмер III** (, 30 верасня 1941) — амерыканскі дыпламат, кіраўнік амерыканскай акупацыйнай адміністрацыі ў Іраку ў 2003—2004 гадах.

## Біяграфія 
Нарадзіўся ў Хартфардзе (Канектыкут). Скончыў Ельскі (1963, бакалаўр) і Гарвардскі (1966, магістр) універсітэты і Парыжскі інстытут палітычных навук.

З канца 1960-х гадоў на дыпламатычнай службе, працаваў у Афганістане, Малаві, Нарвегіі. У 1972—1976 гадах працаваў у камандзе Генры Кісінджэра. У 1983—1986 гадах быў пасол у Галандыі. У 1986—1989 гадах — пасол па асобых даручэннях па барацьбе з тэрарызмам. Выйшаў у адстаўку з дыпламатычнай службы ў 1989 годзе і стаў кіраўніком Kissinger Associates (міжнароднай кансалтынгавай кампаніі, заснаванай Генры Кісінджэрам).

У 2001 годзе ўзначаліў фірму Marsh & McLennan, якая спецыялізуецца на аказанні паслуг па кіраванні ў крызісных сітуацыях, такіх як прыродныя катаклізмы, тэрарызм, беспарадкі сярод карпаратыўных служачых. Офіс фірмы знаходзіўся ў Цэнтры міжнароднага гандлю (Паўночная вежа). У інтэрв’ю CNN пасля нападаў 11 верасня, Брэмер заявіў, што іх офіс быў размешчаны вышэй таго месца, у які ўрэзаўся другі самалёт.

У 2003 годзе вярнуўся на дзяржаўную службу. Брэмер прыбыў у Ірак, як паўнамоцны прадстаўнік прэзідэнта ЗША ў маі 2003 года, а 11 мая замяніў генерал-лейтэнанта Джэй Гарнера ў якасці дырэктара Упраўлення па рэканструкцыі і гуманітарнай дапамогі. Гэта ўпраўленне было ператворана ў Часовую кааліцыйную адміністрацыю, і Брэмер стаў кіраўніком выканаўчай улады ў краіне.

28 чэрвеня 2004 года ў 10:26 па мясцовым часе часовая адміністрацыя афіцыйна перадала ўладу на тэрыторыі Ірака Часоваму ўраду Ірака, на два дні раней вызначанага тэрміну. Брэмер пакінуў краіну ў той жа дзень. У сваёй развітальнай прамове ён сказаў: «Я пакідаю Ірак з радасцю, што многае зроблена для таго, каб ваша будучыня была поўна надзей. Часцінка майго сэрца назаўжды застанецца тут, у выдатнай зямлі паміж двума рэкамі, з яе ўрадлівымі далінамі, яе велічнымі гарамі і яе выдатнымі людзьмі…»

14 снежня 2004 года Брэмер быў узнагароджаны прэзідэнтам ЗША Джорджам Бушам Прэзідэнцкім медалём Свабоды, за «асабліва годны ўклад у бяспеку і нацыянальныя інтарэсы ЗША, мір ва ўсім свеце, культурныя і іншыя важныя дзяржаўныя і прыватныя пачынанні».

Пасля 2004 Брэмер стаў старшынёй Кансультатыўнага савета карпарацыі GlobalSecure. У лістападзе 2010 года ён стаў працаваць у Сусветнай T.E.A.M. Спорт (Арлінгтон, штат Вірджынія), у якасці генеральнага дырэктара і прэзідэнта. Пазней Брэмер стаў членам савета дырэктараў Міжнароднага рэспубліканскага інстытута.

## Спасылкі 
* Дасье: Пол Брэмер

Катэгорыя:Палітыкі XX стагоддзя
Катэгорыя:Палітыкі XXI стагоддзя
Катэгорыя:Вайна ў Іраку
Катэгорыя:Дыпламаты ЗША
Катэгорыя:Часовы орган кааліцыі
Будынак банка (Бабруйск, Савецкая вуліца)

**Будынак банка** — будынак у Бабруйску, размешчаны на перакрыжаванні вуліц Маскоўскай (№ 48) і Савецкай (№ 77). Помнік архітэктуры стылю мадэрн.

## Архітэктура 
Двухпавярховы Г-падобны ў плане будынак. Кожнае крыло ў цэнтры мае неглыбокі рызаліт, сцены расчлянёны прамавугольнымі аконнымі праёмамі. Рызаліт з боку вуліцы Савецкай з вялікім прамавугольным акном, якое аб’ядноўвае верхні і палавіну ніжняга паверхаў: рызаліт з боку вуліцы Маскоўскай вылучаны прамавугольнымі вокнамі ў верхнім і спаранымі арачнымі ў ніжнім паверхах. Месца злучэння крылаў падкрэслена ўваходным арачным парталам і эркерам над ім, умацаваным па 2 кансолях і завершаным невялікай усечанай вежай. Планіроўка калідорная. У цэнтральнай частцы вестыбюль з двухмаршавай лесвіцай.

## Літаратура 
* 
* 

## Спасылкі 
* 

Катэгорыя:Славутасці Бабруйска
Катэгорыя:Будынкі і збудаванні Бабруйска
Катэгорыя:Маскоўская вуліца (Бабруйск)
Катэгорыя:Савецкая вуліца (Бабруйск)
Катэгорыя:Збудаванні Беларусі ў стылі мадэрн
Катэгорыя:Бабруйскі дзяржаўны лесатэхнічны каледж
Катэгорыя:XX стагоддзе ў Бабруйску